EGIBAR ARTOLA (EAJ, 2014-12-11):
Non erakusten duzue urrats hori? Publifikazioaren urratsa.
Ba adibidez, Osasun Departamentuan. Jakinda Osasun Departamentuak bizkar hezur publikoa daukala, erabat publikoa, % 50kan gora eta osagarri bezala daukana pribatua edo kontzertatua izan daitekeen hori, hori kendu egiten duzue. Behintzat, erdira jaisten duzue.
Urtarrila lehenengotik aurrera zein izango da gipuzkoarren, arabarren eta bizkaitarren egoera, behintzat zentro horietara bideratuta zeuden gaixoen egoera zein da? Hor bai erakusten duzue zer nahi duzuen.
Adibidez, Hezkuntzan hori ez da aipatzen. Zorionez, zergatik Ezker Abertzaleak historikoki ere eduki ditu bere debateak, baina iritsiko da momentua. Atzera berriz, publifikazioa eta ikastolak eta gainontzekoak eta horretan ere jardungo dugu luze.
Iritsiko da momentua ere, zergatik ezker abertzaleak azalduko du bere benetako desioa zein den eta, jakina, komodin bat dago beti, "Y"a, 350 milioi, jakinda hori obra bati binkulatuta dagoela. Diru hori ez baldin badago, ez dago eta kito, ez dago bete ezertarako.
Orduan, hola nola egin daiteke aurrekontu bat? Ba, oso errez. Ez dakizu nondik atera dirua, bainan non ematen zaio hozkada? Industrian. Bigarrengoa, Ertzaintza, baita ere Osasun Departamentua eta nola ez, "Y"n eta gero, ba 99ko atal horretan sartzen da eskua ere, 602 milioi osatu arte.
Beno ba hau ez da sinesgarria. Osoko emendakina, osoko zuzenketa bertan behera erortzen da. Ezin da osoko zuzenketaren inguruan diskurtso bat egin eta gero, gutxienez zatikako zuzenketa horiek eduki behar zuten koherentzia bidean galdu. Ez dago koherentziarik.
Nik ez dakit etorkizunean aipatu dituzun gai horien inguruan akordiotarako posibilidaderik izango den. Nahiago nuke akordioetara iristeko aukera izatea. Ez nukeena nahi da berriro ere, ameskerietan erori gabe, hogeita piko urte pasatu behar izatea, oinarrizko errenta horren inguruan azaldu dizudan ibilbide horretan hogeita piko urte pasa eta gero adostasun batera iristeko. Hainbeste denbora ez genuke behar.
Eta nik ez dakit zuek itsasora irteteko asmoa daukazuen. Aurreko batean ere esan genizuen, lurrean egonda, ondo zapalduta, pauso sendoak emanda, guk ez dugula herri hau behin ere irteerarik gabeko bidezuloan sartu eta itsasoratzeko ere jakin egin behar dela azkenean nora zoazen eta zeintzurekin zoazen.
Itsasora irteteko lehenbizi jakin egin behar dik nora joan eta zenekin joan, eta badakigu herri honek zer atzerapen pilatu dituen, hain zuzen ere, bakarren batzuk pentsatzen zutelako bihar edo etzi edo etzidamu izango zela benetako eta betirako askatasuna.
Bihar, ezti edo etzidamu izango zela benetako eta betirako askatasuna. Bihar, etzi edo etzidamurako izango zela ez dakit zer edo badakit zer, ez irteerarik gabeko bidezuloek ez da ameskeriarik ere. Auzoak sendo eman nahi baldin badira bide jakin batetan horretarako diskutitzeko aipatutako lau puntuetaz gu prest gaude, baina gaur hemen egin duzuena, osoko zuzenketa bat aurkeztu, politiko izan zitekeena, nire uste apalean eta errespetu guztiarekin, itxurakeriak egiten egon zarete bi hilabeteetan. Ez zarete sinesgarriak.
Niretzako behintzat antzeko diskurtsoekin ez. Benetan hitz egin nahi baduzue esan egia, baino egin duzuen antzezpena bi hilabeteetan, akordioa nahi zenutela esan eta murrizketarik gabeko presupuestoak gurekin eta murrizketak dituen presupuestoak haiekin, Sozialistekin.
Joko hori hain sinplea da benetakotasunik ez duzuela erakutsi. Ez dago benetakotasunik eta benetakotasunik ez baldin badago ez dago sinesgarritasunik.